jkorsvik/nowiki_second_scrape_merged huggingface dataset:
Dee Wallace

Dee Wallace (Deanna Bowers, også kjent som Dee Wallace-Stone, født 14. desember 1948 i Kansas City i Kansas), er en amerikansk skuespiller.
Hun studerte ved University of Kansas, hvoretter hun arbeidet som dramalærer ved Washington High School i Kansas City. Hun giftet seg med skuespilleren Christopher Stone i 1980. De var gift frem til hans død i 1995 og har en datter. Hun giftet seg på nytt med Skip Belyea i 1998.
Wallace er mest kjent for sine roller i flere skrekkfilmer blant annet The Hills Have Eyes (1977), Cujo (1983), Critters (1986) og The Frighteners (1996). Hun spilte også en hovedrolle i Steven Spielbergs E.T. the Extra-Terrestrial (1982). Hun har også medvirket flittig i TV-produksjoner, blant annet et stort antall TV-filmer og TV-serier som Together We Stand (1986-87) og The New Lassie (1989-92). På 2000-tallet har hun blant annet medvirket i Rob Zombies nyinnspilling av Halloween (2007), The House of the Devil (2009) og The Lords of Salem (2013).


== Referanser ==


== Eksterne lenker ==
(en) Dee Wallace på Internet Movie Database 
(sv) Dee Wallace i Svensk Filmdatabas 
(da) Dee Wallace på Filmdatabasen 
(da) Dee Wallace på Filmdatabasen 
(da) Dee Wallace på Scope 
(fr) Dee Wallace på Allociné 
(en) Dee Wallace på AllMovie 
(en) Dee Wallace hos The Movie Database
Anatoliske hieroglyfer

Anatoliske hieroglyfer er en logografisk skrift fra det sentrale Anatolia, bestående av omkring 500 tegn. De ble tidligere kalt hettitiske hieroglyfer, men språket de gjengir har vist seg å være Luvisk og de kalles derfor også luviske hieroglyfer. De er topologisk like egyptiske hieroglyfer, men er ikke utgått fra dem. Det er ingen påvist forbindelse med hettitisk kileskrift.


== Referanser ==
John W. Kluge

John Werner Kluge (født 21. september 1914 i Chemnitz, Tyskland, død 8. september 2010 i Charlottesville, Virginia, USA) var en tyskfødt amerikansk entreprenør. 
Kluge var på et tidspunkt den rikeste person i Amerika. Kluge ble best kjent som eier av televisjonsselskaper i USA. 


== Se også ==
Kluge-prisen


== Referanser ==
USA under VM i friidrett 2015

USA deltok under VM i friidrett 2015 (utendørs) fra 22. august til 30. august 2015 i Beijing i Kina.


== Medaljevinnere ==


== Resultater ==
(q – kvalfisert, NM – ikke noe gyldig resultat SB – årsbeste)


=== Menn ===
Bane- og landveisøvelserTekniske øvelserMangekamp – Tikamp


=== Kvinner ===
Bane- og landeveisøvelserTekniske øvelserMangekamp – Sjukamp


== Referanser ==


== Eksterne lenker ==
Offisielt nettsted
Offisielt nettsted til IAAF-konkurransen
Jamaica under VM i friidrett 2015

Jamaica deltok under VM i friidrett 2015 (utendørs) fra 22. august til 30. august 2015 i Beijing i Kina.


== Medaljevinnere ==


== Resultater ==
(q – kvalifisert, NM – intet gyldig resultat, SB – årsbeste)


=== Menn ===
Bane- og landveisøvelserTekniske øvelser


=== Kvinner ===
Bane- og landeveisøvelserTekniske øvelserMangekamp – Sjukamp


== Referanser ==


== Eksterne lenker ==
Offisielt nettsted
Offisielt nettsted til IAAF-konkurransen Arkivert 10. august 2013 hos Wayback Machine.
Canada under VM i friidrett 2015

Canada deltok under VM i friidrett 2015 (utendørs) fra 22. august til 30. august 2015 i Beijing i Kina.


== Medaljevinnere ==


== Referanser ==


== Eksterne lenker ==
Offisielt nettsted
Offisielt nettsted til IAAF-konkurransen
Sigrid Kahle

Sigrid Ida Matilda Kahle (født Nyberg 18. september 1928 i Paris, død 31. desember 2013 i Uppsala) var en svensk journalist og forfatter.
Kahle var datter av H.S. Nyberg og søster til Ingegerd Fries. Hun giftet seg i 1951 med den tyske diplomaten John H. Kahle (1920–2003), sønn av  professoren Paul Kahle.
Sigrid Kahle studerte humaniora ved Uppsala universitet og Harvard samt arabisk ved universitet i Bonn. Deretter var hun medarbeider på kultursidene i Svenska Dagbladet og Upsala Nya Tidning og ble i 1997 filosofi-æresdoktor ved Uppsala universitet.
Hun publiserte i 1991 i serien Svenska akademiens minnesteckningar en bok om faren: H.S. Nyberg. En vetenskapsmans biografi og i 2003 selvbiografien Jag valde mitt liv. Andre del av hennes selvbiografi, Att vilja sitt öde – trots allt, utkom i 2013.
Sigrid Kahle spesialiserte seg på islams verden og kultur. I 2006 donerte hun sin og ektemannen John Kahles boksamling med innretning på islam og Orienten til Umeå universitet. I 2008 ga hun deres omfattende avisklippsamling til Sigtunastiftelsen. Fra 2010 til sin død levde Kahle sammen med forfatteren Carl-Göran Ekerwald.


== Bibliografi ==
1991 – H.S.Nyberg. En vetenskapsmans biografi
1993 – Orientalism i Sverige, forord til Orientalism av Edward W. Said
1994 – Skrivet av Sigrid Kahle
1994 – Från Indus till Hindukush
2003 – Jag valde mitt liv
2013 – Att vilja sitt öde – trots allt


== Priser og utmerkelser ==
1997 – Æresdoktor ved Uppsala universitet
2000 – Kongelige medaljen Litteris et Artibus
2003 – Lundequistska bokhandelns litteraturpris
2003 – Lotten von Kræmers pris
2006 – Stig Dagermanprisen


== Referanser ==


== Eksterne lenker ==
Omtale av Sigrid Kahle hos Albert Bonniers Förlag
Gerov Pass

Gerov Pass (bulgarsk Геров проход, ‘Gerov Prohod’) er et pass på 400 moh i Friesland Ridge i Tangra Mountains på Livingston Island i Sør-Shetlandsøyene i Antarktis. Det ligger 1,6 km sør-sørøst for Pleven Saddle. Det grenser til Shumen Peak i øst-nordøst, og Gabrovo Knoll i vest-sørvest. Skaret danner en passasje mellom Charitybreen i nordvest og Tarnovo forlandsbre i sør. Det ble navngitt etter den bulgarske lingvisten Najden Gerov (1823–1900).


== Kilder ==
Gerov Pass. SCAR Composite Gazetteer of Antarctica.
VM i friidrett 1983 – 100 meter menn

Øvelsen 100 meter menn ved VM i friidrett 1983 ble avholdt i Helsingfors, Finland med finale den 8. august. Det deltok 66 utøvere i øvelsen.


== Rekorder ==
Gjeldende rekorder før øvelsen.


== Forsøksheat ==
Forsøksheatene fant sted søndag 7. august, med 67 utøvere som ble fordelt på 9 heat. De 3 første utøverne i hvert heat ( Q ) og de 5 raskeste ellers ( q ) kvalifiserte seg til kvarterfinalene. 
Vind:
Heat 1: –1,0 m/s, Heat 2: +1,8 m/s, Heat 3: +1,2 m/s, Heat 4: –0,2 m/s, Heat 5: +0,7m/s, Heat 6: –0,5 m/s, Heat 7: +1,8 m/s, Heat 8: +2,3 m/s, Heat 9: +1,3 m/s


=== Kvartfinaler ===
Kvartfinalene fant sted 7. august, med 32 utøvere fordelt på 4 heat. De 4 første utøverne i hvert heat ( Q ) kvalifiserte seg til semifinalene. 
Vind:
Heat 1: +1,1 m/s, Heat 2: +0,8 m/s, Heat 3: –1,1 m/s, Heat 4: –1,2 m/s


== Semifinaler ==
Avholdt mandag 8. august 1983Vind:
Heat 1: +3,4 m/s, Heat 2: +1,4 m/s


== Finale ==
Vind: +1,2 m/s


== Eksterne lenker ==
Resultater
Sofus Vigen

Anthon Sofus Jensen Vigen (født 17. juli 1875 i Strinda i Sør-Trøndelag, død 22. juli 1938 på Ytterøy i Nord-Trøndelag) var en norsk landhandler, gårdbruker og politiker (H) i tidligere Ytterøy kommune. Han var Ytterøys ordfører 1923–1928 og 1932–1937. Han ble ordfører i sin første periode i herredstyret.Han var sønn av Jens Vigen og Henriette Forberg, som fra 1890 drev landhandel og gård på Forberg på Ytterøy. Han var bror av landhandler og ordfører John Vigen. Deres mormor Agnete Sofie Forberg (født Sandstad) var søster til ordfører og stortingsmann Anders Sandstad på Ytterøy. Etter middelskolen og artilleriets underoffiserskole ble han handelsbetjent i farens forretning, som han senere overtok, i tillegg til gårdsbruket, og drev frem til sin død. Landhandelen omsatte jordbruksvarer så vel som «kolonial, fetevarer, jernvarer, kjøkkenutstyr, skotøy og lær» for øybefolkningen.Han var aktet for sin «arbeidsglede, lyse sinn og gavmildhet» og påtok seg mange verv i kommunalt styre og indremisjonen. I 1930 ble han valgt inn i fellesstyret for Høyre og Frisinnede Venstre i Nord-Trøndelag, som i 1933 ble Nord-Trøndelag Høyre. Han var partiets 1. kandidat til Stortinget fra Nord-Trøndelag i 1930 og 1936.Han døde av hjertesvikt i 1938, 63 år gammel, og ble gravlagt fra Ytterøy kirke.


== Referanser ==
My Sweet Pepper Land

My Sweet Pepper Land er en fransk-tysk dramafilm fra 2013 av Huner Saleem. Den ble vist samme år under Un certain regard på Cannes filmfestival.Filmen har stort sett blitt vist ved filmfestivaler.


== Synopsis ==
Den hjemvendte patrioten Baran har flyttet til en avsidesliggende landsby i Irakisk Kurdistan for å slippe for morens gifteplaner. Her bekjemper han den lokale korrupsjonen, personifisert av klanlederen Azi Aga. Barans vennskap med skolelærerinnen Govend bærer ved til motstanden mot styring av det lokale utefra. 


== Medvirkende i utvalg ==
Korkmaz Arslan som Korkmaz Arslan
Golshifteh Farahani som Govend
Suat Usta som Reber


== Referanser ==


== Eksterne lenker ==
(en) My Sweet Pepper Land på Internet Movie Database 
(no) My Sweet Pepper Land hos Filmfront 
(da) My Sweet Pepper Land i Danmark Nationale Filminstitut 
(fr) My Sweet Pepper Land på Allociné 
(nl) My Sweet Pepper Land på MovieMeter 
(en) My Sweet Pepper Land på AllMovie 
(en) My Sweet Pepper Land på Rotten Tomatoes
Ragnhild Vaishnavi

Ragnhild Berg-Vaishnavi (født 1968) er en norsk komponist og pianist. 
Hun var med i trioen Stilleben som gav ut albumet Från en stygg flicka i 1998. Albumet inneholdt dikt som er skrevet av ulike diktere, som Dorothy Parker og Karin Boye, og tonesatte av Vaishnavi.


== Eksterne lenker ==
(en) Ragnhild Vaishnavi på Spotify 
(no) Ragnhild Vaishnavi på Rockipedia
Marokko under VM i friidrett 1983

Marokko deltok under VM i friidrett 1983 (utendørs) fra 7. til 14. august 1983 i Helsingfors i Finland,  og tok en medalje under mesterskapet.


== Medaljevinnere ==


== Eksterne lenker ==
1st IAAF World Championships in Athletics Helsinki 07/14-Aug-83 hos iaaf.org
Rudolf Erich Raspe

Rudolf Erich Raspe (født 26. mars 1736 i Hannover, død 16. november 1794 i Irland) var en tysk forfatter og vitenskapsmann. Han er kjent for Baron von Münchhausens vidunderlige historier og eventyr fra 1785, en samling skrøner han skrev om sin samtidige landsmann, baron von Münchhausen.


== Liv og virke ==


=== Bakgrunn ===
Rudolf Erich Raspe var sønn av den hannoverske gruveembedsmannen og mineral- og fossilsamleren Christian Theophilus Raspe og hans hustru fra den prøyssiske landadel Luise Catharina von Einem. Han hadde en bror som døde ung, og to søstre, Dorothea Frederica og Catharina Maria Sophia. Sistnevnte ble gift med en amtsfogd i Uetze. 
Han tilbragte sin ungdomstid med familien i Clausthal og Goslar. I denne gruveregionen i Harz tilegnet han seg sine første kunnskaper om gruvedrift, noe som kom ham til gode senere i England.
Raspe studerte filologi og naturvitenskap i Leipzig og Göttingen, og var innimellom privatlærer for en ung og rik prøysser ved navn von Lüden.


=== Karriere ===
Han var universitetsbibliotekar flere steder før han ble tilsatt ved samlingen til landgreven av Hessen-Kassel. I 1775 måtte han flykte derfra etter å ha blitt beskyldt for å ha stjålet edelsteinssamlingen han skulle passe på. 
Raspe slo seg ned i England, hvor han drev med gruvedrift i Cornwall og studerte og skrev om geologi og kunsthistorie. Han gav ut den første korte samlingen av Münchhausen-fortellinger i 1785 som en satire over politikere. 
I 1791 måtte Raspe flykte igjen, denne gangen til Irland, etter å ha vært innblandet i en gruvesvindel i Skottland. Her ble han værende til han døde i County Kerry november 1794.
G.A. Bürger oversatte fortellingene om Münchhausen til tysk i 1786. Han la til flere fortellinger og ble kjent som opphavsmannen til verket. Først i 1847, i en biografi av Heinrich Döring om Bürger, ble Raspe tilkjente opprinnelsen til historiene.


== Litteratur ==
Andrea Linnebach (Hrsg.): Der Münchhausen-Autor Rudolf Erich Raspe. Wissenschaft, Kunst, Abenteuer. euregioverlag, Kassel 2005, ISBN 3-933617-23-5.
Jim Larner (Hrsg.): Killarney, History and Heritage. The Collins Press, Cork 2005, ISBN 1-903464-55-2, S. 261f.
Dennis R. Dean: Raspe, Rudolf Erich. In: Oxford Dictionary of National Biography. (ODNB). Band 46: Randolph – Rippingille. Oxford University Press, Oxford, 2004, ISBN 0-19-861396-2, S. 75–78.
(de) Uwe Meier: «Raspe, Rudolf Erich.» I Neue Deutsche Biographie (NDB). Bind 21, Duncker & Humblot, Berlin 2003, ISBN 3-428-11202-4, s. 164–166 (digitalisering).
Hubatsch, Walther: Der Freiherr vom Stein und England, Grote'sche Verlagsbuchhandlung, (Kohlhammer), Köln 1977, Eine Veröffentlichung der Freiherr-vom-Stein-Gesellschaft e.V. Schloß Cappenberg, S. 24ff.
Encyclopædia Britannica


== Referanser ==


== Eksterne lenker ==
The Surprising Adventures of Baron Munchausen på Prosjekt Gutenberg
Brasil under VM i friidrett 1983

Brasil deltok under VM i friidrett 1983 (utendørs) fra 7. til 14. august 1983 i Helsingfors i Finland, og tok en medalje under mesterskapet.


== Medaljevinnere ==


== Resultater (ufullstendig) ==


=== Menn ===
Bane- og landeveisøvelser


== Eksterne lenker ==
1st IAAF World Championships in Athletics Helsinki 07/14-Aug-83 hos iaaf.org
Aage Haugland

Aage Grunnet Haugland (født 1. februar 1944 i København, død 23. desember 2000 i Allerød) var en fremtredende dansk operasanger (bass).
Haugland begynte i Københavns Drengekor på Sankt Annæ Gymnasium. Han var siden elev på operaskolen i Oslo. Fra 1970 til 1973 var han ansatt på operaen i Bremen med gjesteoptreden på Den Jyske Opera i 1972. Han ble i 1973 engasjert av Det Kongelige Teater, men han ble berømt på utenlandske scener som La Scala, The Metropolitan Opera, Covent Garden, Bayreuth og på operaene i Salzburg, Paris og München. 


== Roller ==
Han har spesielt feiret store triumfer som baron Ochs i Richard Strauss' opera Rosenkavaleren. I sine senere år opptrådte han i musicalen Atlantis på Østre Gasværk Teater og han ble også en populær som foredragsholder og konferansier. 
Aage Haugland medvirket i to danske spillefilmer: Sirup og Flamberede hjerter og lagde dessuten stemme til Disney-tegnefilmene Herkules og Løvenes Konge.


== Heder ==
I 1985 ble han utnevnt til kongelig kammersanger. I 1989 ble han kåret til «årets person» av det dansk-amerikanske selskap i New York, og da han i 1999 ble æreskunstner i Østermarie, fikk han – efter eget valg – en gyde opkalt efter seg.
Haugland var kommandør av Dannebrogordenen og fikk Aksel Schiøtz-prisen i 1981


== Referanser ==


== Eksterne lenker ==
(en) Aage Haugland på Internet Movie Database 
(sv) Aage Haugland i Svensk Filmdatabas 
(da) Aage Haugland på Filmdatabasen 
(da) Aage Haugland på danskefilm.dk 
(da) Aage Haugland på danskfilmogtv.dk 
(da) Aage Haugland på Scope 
(en) Aage Haugland på AllMovie 
(en) Aage Haugland hos The Movie Database 
(da) Aage Haugland hos danskefilmstemmer.dk 
(en) Aage Haugland hos Behind The Voice Actors 
(en) Aage Haugland på Discogs 
(en) Aage Haugland på MusicBrainz 
Aage Haugland hos danskefilm.dk
Aage Haugland hos Danmark Nationalfilmografi
Aage Haugland på gravsted.dk
Gammelungarsk skrift

Gammelungarsk skrift er et alfabetisk skriftsystem som tidligere ble brukt til å skrive det ungarske språket. Ungarerne bosatte seg på den pannoniske slette i 895 e.Kr. Etter etableringen av kongedømmet Ungarn omkring år 1000 e.Kr., ble det gamle skriftsystemet delvis tvunget ut av bruk og erstattet med det latinske alfabet.Blant gjetere som bruker rovás-pinner til å telle antall dyr, samt i Transilvania, er skriften fortsatt i bruk av Székelyene, noe som har gitt den det ungarske navnet székely rovásírás. Skriften kan også bli funnet i kirker likom den i Atid. På grunn av sin likhet med germanske runer, har den også blitt beskrevet som «ungarske runer». Dets navn i ISO 15924-standarden er Gammelungarsk (ungarske runer).


== Referanser ==
En mann må gjøre det’n må...

En mann må gjøre det'n må...  er en norsk TV-film, regissert av Morten Tyldum. Den ble sendt på NRK TV 1. desember 1996.Manuset ble skrevet av Lasse Kolsrud, Idar Lind og Petter Wiik til musikalen med samme navn, som ble spilt Trøndelag Teater i 1990 og Det norske teatret i 1992. Petter Wiik skrev musikken. I TV-filmen er ikke alle sangene med og noe er kuttet ut. 
Sangene fra musikalen og TV-filmen ble også utgitt på CD og MC i 1992.


== Handling ==
Viggo løslates fra fengsel. Han vandrer omkring i Oslos gater for å oppsøke fortiden. Kameratene i rockebandet Scenebetennelsen har brutt opp. Hva var det som hendte den gangen for åtte år tilbake?


== Rolleliste ==
Lasse Kolsrud - Viggo
Gisken Armand - Anne
Kalle Øby - Politibetjent
Stig Henrik Hoff - Viggos bandkompis
Marius Christensen - Viggos bandkompis
Espen Lien - Viggos bandkompis
Hallvard Holmen - Torbjørn
Tone Beate Mostraum - Vivian
Arild Svensgam - Sint mann i vinduet


== Musikere ==
Simone Larsen
Geir Sundstøl
Jørund Bøgeberg
Anders Engen
Terje Johannesen
Rolf Malm
Bjørn Charles Dreier
Frode Grøtting
Gjermund Kolltveit
Hallgrim Bratberg
Morten Hannisdal
Bernt Cyberspace
Eirik Raude


== Bak kamera (i utvalg) ==
Elin Fjellkleiv - Sminke
Wenche Petersen - Kostymedesign
Elisabeth Udnes - Kostymør
Jan Erik Gladtvedt - Rekvisitør
Torgny Braaten - Scenograf
Kåre Sponberg - Lys
Leif Hatland - Lyd
Frank Hanssen - Lydbearbeiding
Hans Petter Birkeland - Elektronisk lyssetting
Tore Andreas Bilet - Etterarbeidskoordinator
Wilfred van der Heun - B-foto
Randi Helland - Regiassistent
Aksel Helgheim - Innspillingsleder
Randi Kathrine Olsen - Script
Bernt Syvertsen, Erik Røed - Lyddesign


== Referanser ==


== Eksterne lenker ==
(en) En mann må gjøre det'n må... på Internet Movie Database 
(no) En mann må gjøre det'n må... hos Filmfront 
(no) En mann må gjøre det'n må... på NRK TV
Liv-Unni Larsson Undall

Liv-Unni Larsson Undall (født 26. mars 1966) er en norsk sanger og skuespillerinne.
Hun er  utdannet ved Østlandets musikkonservatorium og Statens Operahøgskole.
Larsson har spilt både TV og teater. Mest kjent er hun kanskje for rollene hun hadde som Ridder Reddik i Barne-TV-serien Uhu! og Martine Bratlie i TV-såpen Hotel Cæsar. 
Hun er både frilans skuespiller og sanger og har medvirket i mange musikaler de siste årene. 


== Eksterne lenker ==
Liv-Unni Larsson Filmfront
Liv-Unni Larsson Sceneweb
Edineț (distrikt)

Edineț er ett av Moldovas 32 distrikter. Distriktets areal er 933 km². I 2012 hadde Edineț 82 500 innbyggere og administrasjonssenteret ligger i byen Edineț.


== Geografi ==
Distriktet ligger nordvest i landet og grenser til distriktene Briceni i nord, Ocnița i nordøast, Dondușeni i øst, Rîșcani i sør og Romania i vest. 


== Byer og kommuner ==

Distriktet består av to byer (Cupcini, Edineț) og 30 kommuner:


== Referanser ==


== Eksterne lenker ==
Offisielt nettsted 
(en) Edineț District – kategori av bilder, video eller lyd på Commons
Fălești (distrikt)

Fălești er ett av Moldovas 32 distrikter. Distriktets areal er 1 073 km². I 2012 hadde Fălești 92 400 innbyggere og administrasjonssenteret ligger i byen Fălești.


== Geografi ==
Distriktet ligger vestsentralt i landet og grenser til distriktet Glodeni i nord, byen Bălți i nordøst, distriktene Sîngerei i øst og  Ungheni i sør, og Romania i vest.


== Byer og kommuner ==
Distriktet består av én by (Fălești) og 32 kommuner:


== Referanser ==


== Eksterne lenker ==
Offisielt nettsted 
(en) Fălești District – kategori av bilder, video eller lyd på Commons
Marin Oršulić

Marin Oršulić (født 25. august 1987) er en kroatisk fotballspiller.
Oršulić har tidligere spilt som defensiv midtbane, men spiller nå mest som midtstopper.
Han startet sin profesjonelle karriere i NK Zagreb hvor han ble den yngste kapteinen i den kroatiske toppserien. Etter et kort opphold i den aserbajdsjanske klubben Khazar Lankaran spilte han én sesong i NK Zadar på nivå to i hjemlandet før han sesongen 2014-2015 gikk til den bulgarske storklubben CSKA Sofia.
I august 2015 var spilleren i Tromsø for forhandlinger om kontrakt med Tromsø IL, en avtale klubben 14. august kunngjorde at var i boks med varighet ut sesongen 2015. Orsulic debuterte i Tippeligaen med et innhopp på slutten av kampen mot LSK 21. august.


== Referanser ==


== Eksterne lenker ==
(en) Marin Oršulić – Transfermarkt 
(en) Marin Oršulić – WorldFootball.net 
(en) Marin Oršulić – Soccerway 
(en) Marin Oršulić – FBref
Rishikesh

Rishikesh (hindi ऋषिकेश) er en by i India. Byen ligger ved Ganges og tilhører distriktet Dehradun i delstaten Uttarakhand. Rishikesh er den administrative hovedstaden for en tehsil (en kommuneliknende enhet) med samme navn som byen. Med forsteder har byen 102 469 innbyggere. Byen ligger langt nord i India, og Ganges er mye renere her enn den blir når den passerer Uttar Pradesh.Rishikesh er en hellig by for hinduismen, og mange valfarter dit hvert år. Rishikesh har vært del av det legendariske «Kedarkhand». Legendene forteller at Herr Rama gjorde bot for å ha drept Ravana, asurakongen av Lanka; og hans lillebror Lakshmana, krysset elven Ganges ved hjel av to rep av jute der hvor man i etterstid satte opp  'Lakshman Jhula' (लक्ष्मण झूला). Teksten Skanda Puranas 'Kedarkhand' nevnes også som sted for Indrakunds eksistens. Juterepsbroen ble erstattet av en 248-fot lang jernwires hengebro i 1889. Etter at den ble vasket unna av flomvann i 1924, ble den i 1927 erstattet av den nåværende (2021) sterkere broen, bygget av United Provinces Public Works Department. Denne broen forbinder distriktene Tapovan, Tehri med Jonk, Pauri Garhwal. 
Byen er fullstendig vegetariansk, og alkohol serveres ikke innenfor bygrensene. Kyr har forkjørsrett på veiene. The Beatles og flere andre popstjerner dro dit tidlig i 1968 på åndelig søken, og dette har medført åndelig turisme til byen.


== Referanser ==
Den Jyske Opera

Den Jyske Opera ligger i Aarhus. Operaen ble grunnlagt i 1947 som et alternativ til Den Kongelige Opera på Det Kongelige Teater i København. 
Den første oppsetning var Carl Maria von Webers Jægerbruden, som hadde premiere i åpningsåret. I årene framover oppførte Den Jyske Opera to operaer hver sesong. Siden 1977 har den vært et turnerende operakompani som samarbeider med de fem landsdelsorkestrene i Danmark. Den Jyske Opera har omkring 100 oppførelser pr. sesong i hele landet. Fra 2000 har operaen også hatt sitt eget fulltidsansatte kor.
Da Den Jyske Opera i perioden 1981-1996 ble ledet av Francesco Cristofoli, fikk den et godt internasjonalt ry for oppførelser av Richard Wagners operaer. Fra 1996 ledet instruktøren og sangeren Troels Kold Den Jyske Opera. Han ble i 2005 etterfulgt av dirigenten Giordano Bellincampi. Siden 2013 har den irske instruktør Annilese Miskimmon vært operasjef.


== Eksterne lenker ==
Den Jyske Operas hjemmeside
Geoff Emerick

Geoffrey Emerick (født 4. desember 1945 i London, død 2. oktober 2018 i Los Angeles, California) var en britisk lydtekniker.
Emerick var kjent for sitt samarbeid med The Beatles, et samarbeid som startet da Emerick var 15 år gammel i 1962. Han var med på den første innspillingen med The Beatles etter at Ringo Starr ble med i gruppen. Emerick ble stadig nærmere knyttet til gruppens opptak, og var blant annet delaktig i kompliserte sanger som «Tomorrow Never Knows» og «Being for the Benefit of Mr. Kite!».
Emerick forlot samarbeidet under opptakene til albumet The Beatles (White Album) på grunn av den dårlige stemningen, men ble bedt om å returnere til innspillingen av albumet Abbey Road med løfte fra McCartney og Lennon om at de skulle oppføre seg bedre og samarbeide om å spille inn musikk som «i gamle dager». Etter The Beatles jobbet han blant andre med Paul McCartney og Wings, Elvis Costello, Badfinger, Art Garfunkel, America, Supertramp, Cheap Trick, Nazareth, Big Country, Gentle Giant, Trevor Rabin, Mahavishnu Orchestra, Ultravox og Jeff Beck.
Geoff Emerick vant tre Grammy-priser for sitt arbeide som lydtekniker på albumene Sgt. Pepper's Lonely Hearts Club Band i 1967, Abbey Road i 1969 og Band on the Run i 1974 samt at han ble tildelt en Grammy-ærespris i 2003.


== Referanser ==


== Eksterne lenker ==
(en) Geoff Emerick – kategori av bilder, video eller lyd på Commons 
(en) Geoff Emerick på Internet Movie Database 
(en) Geoff Emerick på Discogs 
(en) Geoff Emerick på MusicBrainz 
(en) Geoff Emerick på Last.fm 
(en) Geoff Emerick på AllMusic 
(en) Geoff Emerick på Twitter 
Geoff Emerick på Facebook 
(en) Geoff Emerick på Instagram